Ribe Stifts Adresseaviser, 1834-11-18
Grækenland. Det er kun sørgelige Skildringer, som fra flere Sider indløbe om Tilstanden her tillands. Medens man fra München endnu bestandig hører om den Rolighed og Orden, som skal herske i Landet, indeholder Allg. Zeitung en Skrivelse fra Nauplia, hvori det blandt Andet hedder, at Uvillien, ja Hadet, mod det Fremmede stedse tiltager, og at man snart vil komme til at see Følgerne deraf, at Tilstanden i det Jndre endnu er ved det Gamle; at Skoler, Kirker, Marinen, Retspleien endnu ikke have gjort ert Skridt fremad; at Landet endnu, næsten 2 Aar efter Regentskabets Ankomst, er uden civile Domstole; at Loven om den indvortes Bestyrelse endnu er langt fra at være bragt til Udførelse; at følgerne af alt dette ere fuldkommen Mangel paa Credit og paa Sikkerhed for Eiendom, Agerdyrkningens og Handelens Forfald, Statsindtægternes Nedsynken til 6 1/2 Mill., medens Udgifterne ere 15 Mill.; at, dersom det ikke snart bliver anderledes, vil Landet falde i en aldeles anarchisk Tilstand og blive en Tumleplads for Partier, Jntriquer og Lidenskaber. J samme Skrivelse dadles det ogsaa, som et meget uklogt Foretagende under saadanne Omstændigheder, at flytte Residentsen til Arbenen, istedetfor at blive indenfor Nauplias Mure. Andre Breve fra Grækenland, hvilke omtales i en Artikel fra Berlin, lyde endnu sørgeligere, i det de skildre Tilstanden der som et fuldkomment Anarchi og yttre den Mening, at uden Hjælp fra de europæiske Magter vil Regjeringen inden faa Maaneder blive nødt til at forlade Landet. Det i Nauplia udkommende Blad, Sotit, som tilforn var den nu styrtede Regentskabs-Majoritets Organ, angriber Regjeringen paa det Heftigste og er blevet et saa bittert Oppositionsblad, at det i dette Stykke snart kan maale sig med de meest nærgaaende franske Blade. Tydskland. D. 30te Octbr. holdt Forbundsdagen i Frankfurt en Plenar-Forsamling, i hvilken Grev v. Münch Bellinghausen fremlagde til Stadfæstelse en, ved Conferentserne i Wien tagen og af 12 Artikler bestaaende Beslutning om, hvorledes Stridigheder imellem en Stats Regjering og Stænder skulle afgjøres, naar alle andre forfatningsmæssige Midler ere forgjeves anvendte. Enhver af de 17 Stemmer, som udgjare Forbundsforsamlingens engere Raad, udnævnes to ved Jndsigt og Charakteer udmærkede Mænd, den ene af det juridiske, den anden af det administrative Fag. Af disse 34 Voldgiftsmænd, som beholde dette Hverv i 3 Aar, uden at ders Forhold til deres respective Regjeringer derved forandres, udvælges i Tilfælde af Stridigheder i Regelen 6, nemlig 3 af Regjeringen og 3 af Stænderne; dog staaer det Vedkommende frit for at forøge Tallet til 8, eller indskrænke det til 2 eller 4. Disse udvalgte Voldgiftsmænd tage sig igien blandt de Øvrige en Opmand, som gjennem Forbundsdagen modtager de til Stridspørgsmaalet henhørende Acter, hvornæst Voldgiftmændene tilligemed Opmanden forsamle sig paa det Sted, som de selv kunne komme overeens om, eller som i manglende Fald bestemmes af Forbundsdagen, for efter Samvittighed og ved Stem fleerhed at afgjøre Sagen. Voldgiftmændenes Afgjørelse skal, naar ikke uundgaaelige Forhindringer indtræffe, i det Seneste 4 Maaneder efter Opmandens Udnævnelse indleveres til Forbundsdagen, for af denne at meddeles vedkommende Regjering; den har samme Kraft og Virkning, som en Austrægairets Kiendelse, og Execution fra Forbundets Side finder derpaa Anvendelse. Denne Beslutning, hvoraf Rummet kun har tilladt os at meddele det Væsentligste, blev ved eenstemmigt Samtykke hævet til en Forbundslov. - Man har længe næret Mistanke om, at de politiske Flygtninger i Schweitz vedligeholdt Forbindelse med deres Venner i Tydskland. Ved at paagribe en Person, der har ladet sig bruge til Mellembærer, er man nu ikke alene kommen til Vished om, at det virkelig forholder sig saaledes, og at Planen til en tydsk Republik endnu spøgen i disse Godtfolks Hoveder; men Personen skal ogsaa have gjort vigtige Bekjendelser, som paa een Gang have skaffet Auctoriteterne Lys i Sagen og sat dem i Stand til at finde Deeltagerne. Ligesom derfor allerede en Deel Fængslinger har fundet Sted i Frankfurt, saa forudseer man, at det ikke vil blive derved. Undersøgelses Commissionen i Berlin har nylig løsladt 13 af de for Høiforræderi Anklagede og tilladt dem paa fri Fod at vente deres Dom, men over 70 hensidde endnu i Fængslerne.